## KWARTAAL 2

**TAAK 6: LETTERKUNDE (Kontekstueel – 10 punte; Literêre opstel (25 punte)**

**VRAAG 1: KONTEKSTUELE VRAAG - POËSIE**

Lees die gedig hieronder en beantwoord dan die vrae wat volg.

|  |
| --- |
| **Vincent van Gogh** - DJ Opperman1. Jy het as 'n miskende2. heilige vergeefs geveg teen die ellende3. en die onreg in die krotte van die myn,4. in agterbuurtes en op landerye; slegs die pyn5. en skriklike stryd van God6. leer ken, wat mens en boom verknot7. in Sy kramptrekke; maar eers toe jy die koringgerwe8. in aanbidding van die son kon verwe,9. boere, wasvrouens en gepynigde gesigte,10. die kantelende landskap in die snelle ligte11. geel en groen en blou - alles met koorsige gevlek12. tot branding van die skone kon verwek,13. toe is Sy hartstog eers in jou volbring14. soos groen sipresse tot 'n vlam verwring.Uit: *Heilige beeste*, 1947 |

1.1 Waarom word Van Gogh as ‘n *miskende heilige* beskou? (1)

1.2 Verduidelik wat “verknot”, versreël 6 beteken, en hoe hierdie betekenis in Van Gogh se lewe as miskende heilige van toepassing is. (2)

1.3 Herlees versreël 7.

Verduidelik die gebruik van die voegwoord, *maar*. (1)

1.4 Benoem die stylfiguur in reël 10. (1)

1.5 Wat het Van Gogh in staat gestel om bo aardse ellende en pyn uit te styg? (1)

1.6 Benoem die retoriese middel in r. 11 en verduidelik die funksie daarvan. (2)

1.7 Herlees versreël 7 en 13.

Verduidelik hoe die kontrasterende emosies dui op Van Gogh se lewe. (3)

**[10]**

**VRAAG 2 - OPSTELVRAE - DIE ROMAN**

**VRAAG 2.1 –- ONDERWÊRELD**

Daar is verskillende betekenismoontlikhede van die **onderwêreld** in hierdie roman.

Bespreek hierdie stelling in ’n opstel van 400–450 woorde. **[25]**

**OF**

**VRAAG 2.2: DIE KWART-VOOR-SEWE-LELIE**

In Die kwart-voor-sewe-lelie is die **Engel** een van die karakters in Iris se lewe.

Bespreek die rol wat die Engel in Iris se lewe speel in 'n opstel van 400–450 woorde. **[25]**

**OF**

**VRAAG 3 – OPSTELVRAE – DIE DRAMA**

**VRAAG 3.1: KRISMIS VAN MAP JACOBS**

In hierdie drama tree Cavernelis as 'n **newekarakter** op, wat die bestaan op die Kaapse Vlakte belig.

Bespreek hierdie stelling in 'n opstel van 400–450 woorde. **[25]**

**OF**

**VRAAG 3.2 – MIS – Reza de Wet**

Die **mismotief** is ’n duidelike motief in die drama.

Bespreek hierdie stelling in ’n opstel van 400–450 woorde. **[25]**

**TAAK 6: NASIENRIGLYNE *- RUBRIEK***

**VRAAG 1: KONTEKSTUELE VRAAG**

**Vincent van Gogh - DJ Opperman**

1.1 Waarom word Van Gogh as ‘n *miskende heilige* beskou? (1)

Sy werk as lekeprdiker het geen erkenning ontvang nie. √

1.2 Verduidelik wat “verknot”, versreël 6 beteken, en hoe hierdie betekenis in Van Gogh se lewe as miskende heilige van toepassing is. (1)

* Om groei te belemmer. √ /
* Hy het geestelike pyn ervaar omdat hy nie gegroei in sy werk as ledeprediker nie. √

*Enige een*

1.3 **Herlees versreël 7.**

Verduidelik die gebruik van die voegwoord, *maar*. (1)

* Dit dui die wending aan /
* Dit dui die skeiding tussen stryd en volbring aan./
* Dit skei die twee fases van sy lewe. √

*Enige een*

1.4 Benoem die stylfiguur in reël 10. (1)

* sinestesie√

1.5 Wat het Van Gogh in staat gestel om bo aardse ellende en pyn uit te styg? (1)

* Sy skilderkuns√

1.6 Benoem die retoriese middel in r. 11 en verduidelik die funksie daarvan. (2)

* Polisindeton/v-alliterasie √
* Dit beklemtoon die verskillende kleure waarin hy gewerk het.

1.7 **Herlees versreël 7 en 13.**

Verduidelik hoe die kontrasterende emosies dui op Van Gogh se lewe. (3)

* Kramptrekke dui op Van Gogh se werk as lekeprediker en dat sy pogings misken is. /dui op sy geestelike en fisiese pyn wat hy ervaar het in die tyd toe hy ‘n lekeprediker was. √
* Hartstog dui op die vreugde waarmee hy geskilder het toe hy sy roeping as skilder ervaar het. √
* Die ervaring van pyn en lyding as lekeprediker het as inspirasie gedien vir sy skildery. √

**[10]**

**ROMAN - *ONDERWÊRELD* – Fanie Viljoen**

**VRAAG 2.1 OPSTELVRAAG**

Daar is verskillende betekenismoontlikhede van die onderwêreld in hierdie roman.

Bespreek hierdie stelling in ’n opstel van 400–450 woorde. **[25]**

|  |
| --- |
| **Kodes****K** – kuberkrakery; **G** – geld; **M** - misdaad; **R** - teen die reëls**F** - fisiese onderwêreld/misdaad; **T** – tonnels; **KL** - klubs, dwelms, seks**MI** – mitologie; **S** - selfmoord/depressie |

**Inleiding**

Die leerling voorsien die opstel van ‘n gepaste inleiding, bv. Onderwêreld is ‘n leitmotief wat deur die roman voorkom. Dit kan verskeie betekenisse hê, waarvan die volgende in die roman figureer:

* **Kuberkrakery kan as die “onderwêreld” van rekenaargebruikers beskou word.** Kuberkrakers/”Hackers” beweeg ongesiens in die onderwêreld en *surface* net as iemand hulle uitvang”. (bl. 80)/ Die “onderwêreld” roep Greg om saam te speel en Eckardt is sy begeleier na die onderwêreld.
* **Greg aanvaar, teen die koshuisreëls, die bier uit Eckardt se yskas. (bl.71).** Dit is sy eerste misstap op pad na die onderwêreld. Die misterie en gevaar van die onderwêreld is Eckardt se lokaas om Greg in te katrol na “Cyberspace se onderwêreld” (bl. 78)/”Onderwêreld. Net die klank daarvan laat Greg hoendervleis kry”. (bl.78)
* **Die onderwêreld van geld is volgens Eckardt se finale ontboeseming die belangrikste.** Dit blyk dat VRL-lidmaatskap gekoop is en dat hul verkiesing bloot saketransaksies was. (Op bl.58 sê Plank: “En daai badge wat jy op jou bors vassteek is die kwitansie wat jy die hele blerrie jaar gaan dra”.) Geld bly die oorsaak van alle onderwêrelde. “Die wêreld van geld is boser as enigiets wat ‘n hacker sal kan aanvang” (bl. 191). Greg voel dat geld ook hul huisgesin se ondergang beeken – geld wat eintlik hul gesin moes maak. “geld is wat ons gesin gemaak het, en geld is wat dit vandag gaan uitmekaarskeur. (bl. 222)
* **Dit verteenwoordig die wêreld waarin misdadigers beweeg.** In *Onderwêreld* is dit ryk en gesiene gemeeskapsleiers soos Greg se pa en die skoolhoof, Dok Pienaar, wat hul skuldig maak aan korrupsie. Die korrupsie behels die verspreidng van ‘n dodelike virus wat lyk soos ‘n voëlgriepvirus, maar waarvoor die enigste teenmiddel deur Greg se pa-hulle se farmaseutiese maatskappy vervaardig word.
* **Die titel verwys ook na ‘n fisiese onderwêreld - die tonnels onder die skoolgrond**. As deel van die inlywingsritueel van die Trappers (gr. 8’s) word hulle by die een mangat ingegooi en moet hul weg deur die tonnels vind tot by die oop mangat aan die nader kant. (bl.68)
* **Daar is ‘n onderwêreld van klubs, dwelms en seks waaraan die tieners in die roman blootgestel word.** Nicole betrek Greg hierby. (bl. 120 Nicole se “warm” ontvangs laat Eckardt wonder:” Ek het nie geweet jy bring my na Hugh Heffner se Playboy Mansion toe nie” . Die aand gaan hul uit na ‘n nuwe nagklub met die naam: Secrets an Lies.
* **In die mitologie verwys “onderwêreld na die ryk van die dooies, ‘n**
* **donker onaardse gebied.** Hades is die god van die onderwêreld en bewaak die ingang met sy driekoppige helhond, Kerberos. Eckardt maak as elfjarige kennis met die doderyk, as hy gekonfronteer word met sy pa se mislukte selfmoordpoging en latere moord. Greg se kennismaking met die dood, is sy broer, John se selfmoord.
* **Onderwêreld is dus ook ‘n hel met ‘n duiwel wat jou siel “koop” in ruil vir sukses, byna soos die Faust legende**. Eckardt is soos Mephistoteles wat greg se siel koop in ruil vir lesse in kuberkraak en gepaardgaande opwinding.

**Slot**.

Verskillende betekenisse van “onderwêreld” word in die roman geaktiveer,. maar die belangrikste is die onderwêreld van kuberkrakery omdat dit ‘n hooftema van *Onderwêreld* is.

**VRAAG 2.2: DIE KWART-VOOR-SEWE-LELIE**

In Die kwart-voor-sewe-lelie is die Engel een van die karakters in Iris se lewe.

Bespreek die rol wat die Engel in Iris se lewe speel in 'n opstel van 400–450 woorde. [25]

Die kandidaat verskaf 'n gepaste inleiding.

* **Die Engel is Iris se beskermengel**, want hy maak seker sy is veilig./Bv. bl. 110: *''Oppas!'' het die Engel vir my gesis en ek het rats eenkant toe gespring voor 'n jong seun op 'n skaatsbord my middeldeur kloof.*
* **Die Engel se geselskap openbaar Iris se karakter,** want sy verkies dit om eerder met hóm as met ander mense oor haar gedagtes en die lewe te praat./Bv. bl. 136: *Ek het my voorgeneem om buite te gaan stap sodat ek privaat met die Engel kon gesels.*
* **Die Engel tree as raadgewer vir Iris op** wanneer sy haar in moeilike situasies bevind./Bv. bl. 208: *''Jy moenie die man so treiter nie,'' het die Engel vir my gesê toe ek later my trourok uittrek en ordentlik warm kon aantrek.*
* **Die Engel verskyn in Iris se ryk verbeeldingswêreld** omdat sy ontvanklik vir die suggestie van 'n Engel is./Bv. bl. 184: *''Met wie is jy nou besig?'' het die Engel gevra.*
* **Die Engel bied aan Iris die moontlikheid om van haar verbeeldingsvlugte te vergeet**, want vir haar is die Engel werklik./Bv. bl. 110: *Met die Engel ook by, is Greta en haar geliefde tersyde gestoot; het my verbeeldingsvlugte oorbevolk geword.''*
* **Die Engel is op die belangrikste oomblikke van Iris se lewe teenwoordig,** wat daarop dui dat hy haar belangrik ag./daar wil wees as sy die mooi in die lewe ervaar./haar lewe beïnvloed./Bv. bl. 208: *Tydens die onthaal het ek opgekyk na die kerksaal se vensters waar deur die winterson weldadig geskyn het en agter 'n groot rangskikking bestaande uit buiteseisoenlike blomme, het ek die Engel sien staan.*
* **Die Engel bied waarskuwings aan Iris as sy in gevaar verkeer**, want hy besef sy is impulsief./Bv. bl. 99: *''Moenie alle mense wantrou nie,'' het die Engel grimmig in my oor gefluister.*
* **Die Engel verskyn aan Iris sonder waarskuwing** **op 'n toneel om haar met raad by te staan**, want hy beskou dit as sy plig om in alle omstandighede as ondersteuning beskikbaar te wees./Bv. bl. 162*: ''Kom,'' het die Engel gesê. ''Kom.''*
* **Die Engel dwing haar om haar eie take uit te voer/dans nie altyd na Iris se pype nie**, want hy is beslis nie daar om Iris se take uit te voer nie./Bv. bl. 217: *''Ek is nie verantwoordelik vir jou en jou mense nie,'' het hy kalm gesê.*
* **Die Engel sê vir Iris hoe om in sekere situasies op te tree,** want hy het 'n beter begrip vir ander se gevoelens./Bv. bl. 121: *''Hy's moeg,'' het die Engel skielik agter my gesê.*
* **Die Engel bied sy raad aan Iris aan**, maar as sy nie wil luister nie, moet sy haar eie kop stamp./Bv. bl. 131: *''Jy's dwaas,'' het die Engel met 'n lae stem gesê. Ek was sommer ergerlik. ''Ag, bly stil.''*
* **Die Engel gee deur die jare aan Iris seksvoorligting**, want hy raak deurentyd baie meer byderwets omtrent seks./Bv. bl. 178: *''En jy's 'n vreeslik byderwetse engel,'' het ek gesê. ''Het jy ook só met Ouma gepraat?''*
* **Die Engel kritiseer Iris se gesprekke/lewer kommentaar op Iris se doen en late,** want hy dink nie sy tree altyd behoorlik op nie./Bv. bl. 133: *''Sien jy?'' het die Engel gesê. ''Jou dom aap.''*/Bv. bl. 101: *''Sies,'' het die Engel in my oor gesis.*
* **Die Engel bied aan Iris gemoedsrus**, want hy sal haar altyd keer om te ver te gaan./hy is getrou in sy pogings om haar op te pas./Bv. bl. 104*: ''Dis dié dat ek seker nie so versigtig is soos ek behoort te wees nie. Ek reken die Engel sal my pootjie of so iets as ek te ver gaan.''*
* **Iris bly baie lief vir die Engel,** al maak hy haar deur die loop van die roman kwaad./Bv. bl. 218: *''Jy's 'n engel,'' het ek gesê en vir hom gewaai.*
* **Die Engel is in krisistye by Iris**, want hy ondersteun/gee raad./Bv. bl. 218: *''Gaan terug hospitaal toe en gaan sit by Peter. Hou sy hand vas in plaas van om so liederlik jammer vir jouself te voel.''*
* **Die Engel as newekarakter bring Iris tot nuwe insigte omtrent die lewe**, want hy wil vir haar lewenslesse tuisbring./Bv. bl. 187: *''Tja,'' het die Engel gesug. ''Die lewe is nie 'n storieboek nie.''*
* **Iris projekteer haar ontevredenheid met haarself teenoor die Engel**, want hy is in 'n mate haar gewete./Bv. bl. 217: *''Jy behoort van jou vlerke gestroop te word. Jy moet herroep word vir indiensopleiding. Jy is die naam beskermengel nie werd nie.''*
* **Die Engel bly altyd deel van Iris se lewe,** al is sy later 'n getroude vrou./Bv. bl. 210: *Die Engel het nie inbreuk gemaak op ons lewe nie. Ek het hom nooit meer saans op die vensterbank gesien sit nie, maar laatmiddae, voor Peter by die huis gekom het, het hy dikwels by my in die kombuis gestaan en gesels.*

Die kandidaat verskaf 'n gepaste slot. [25]

**VRAAG 3.1: KRISMIS VAN MAP JACOBS**

In hierdie drama tree Cavernelis as 'n newekarakter op, wat die bestaan op die Kaapse Vlakte belig.

Bespreek hierdie stelling in 'n opstel van 400–450 woorde. [25]

Die kandidaat verskaf 'n gepaste inleiding.

* **Cavernelis wys op die uitgelewerdheid van 'n gemeenskap en die omstandighede waarin hulle leef** wanneer hy sy fiets vasketting om te verhoed dat dit gesteel word./Bv. bl. 1: *y sluit die fiets en ketting dit aan die traliewerk.*
* **Cavernelis vorm 'n belangrike deel van die eksposisie van die drama**, want die kyker/ leser maak reeds in die openingstoneel kennis met die obsessie van die Cavernelisse om weg te kom uit die gemeenskap./Bv. bl. 3: *''… Dis hoekom ek vir jou sê ons moet uit hier …''*
* **Deur Cavernelis se handeling is dit duidelik dat hy hard werk om sy droom van 'n beter toekoms** te verwesenlik deur bedags by die ''polony factory'' te werk en saans en naweke onderklere te smous./Bv. bl. 11: *''Onthou Ma nog vir Uncle Cavernelis moet sy suitcase moet die soft goods ... die overtime-werk om ekstra te verdien, geld, geld, geld ... vir 'n plot grond en 'n huis in Grassy Park, of even in Belhar, weg van die township af ...''*
* **Cavernelis se kontak met die ander newekarakters bevestig dat hy anders as die ander inwoners is,** want Cyril beskuldig hom daarvan dat hy op hulle neersien./Bv. bl. 18: *''Cavernelis is mos 'n cut above onse township-robbiese! ... Mos nie working class soes ons nie!''*
* **Cavernelis se handelinge beklemtoon die tema van die mense se uitgelewerdheid** aan die omstandighede waarin hulle leef wanneer hy sy eie dogter op immorele wyse gebruik om geld te maak om uit die township te ontsnap./Bv. bl. 22: *''Because jy use vir Blanchie, jy, ou dad. Sy bring mos cash in, cash. Dis mos al waarin jy interested is, die ... Jou eie vleis en bloed, en jy use haar so ...''*
* **Cavernelis se goeie taalgebruik** dui juis op die verskil tussen hom en die res van die gemeenskap, want hy praat nie dieselfde Afrikaans as die ander karakters nie./Bv. bl. 20: *(Cyril) ''Meng met niemand in nie''; gaan net ons gang!'' ''Mister Cavernelis praat darem mooie taal, nè? Hoge Afrikaans ... Ons ken mos nie sulke taal hierso in onse area, innie township nie!'' (Cavernelis) ''Kan ek help hoe ek praat? Kan ek help dat ek van die Boland ... van upcountry af ... kom?''*
* **Cavernelis dra by tot die subintrige** van die drama as hy die spot van die gemeenskap raak en deur hullle geminag word, nie uit jaloesie omdat hul daar wil wegkom nie, maar omdat hy Blanchie gebruik om onder die dekmantel van 'n masseuse as prostituut te werk./Bv. bl. 41: *TOMMY: ...maar 'is haar ou dêrre, mister Cavernelis, hy druk vir haar so in alles in, vir geld ...*
* **Cavernelis se optrede ondersteun die tema van die drama**, want hy hoop op 'n beter lewe buite die township, maar kan nie die verydeling van sy droom verwerk nie en uiteindelik pleeg hy selfmoord./Bv. bl. 61: *''By die crossing, toe kom die trein ... toe stop ek, ek dink toe mister C gaan oek ... ek mien stop ... Maar ... missies C ... ek skreeu vir hom, mister C! ... mister C!! ... en toe ... en toe ... Die trein ... die bicycle ... Mister C ... ek het niks gekan doen nie!!''*
* **Die verydeling van Cavernelis se drome** – toe Blanchie nié die modelkontrak kry en hy besef dat hulle nie sal kan wegtrek nie – ondersteun die tema van uitsigloosheid en toekomsloosheid vanweë die politieke en sosiale omstandighede op die Kaapse Vlakte waarvan mense nie kan ontsnap nie./Bv. bl. 55: *Hy kyk net. Hy sê niks nie. Staan 'n hele ruk lank so. CAVERNELIS (stil): Ek het maar net my beste ... geprobeer ... al die jare ... (Hy kyk na hulle. Hulpeloos. Dan verlaat hy die vertrek, stadig – 'n man wat platgeslaan is.)*
* **Cavernelis se obsessie om die lewe in die township te ontsnap**, dra by tot uiterlike konflik tussen mense wat eintlik op mekaar se doen en late ingestel is wanneer Maud en Blanchie mekaar te lyf gaan nadat sy gehoor het dat die modelkontrak van die baan is en Blanchie hom vir alles verantwoordelik hou./Bv. bl. 55: *BLANCHIE: (skielik, bitter, huilend, skreeuend): 'Is alles Daddy se skuld.*
* **Ten spyte van Cavernelis se harde werk (en sy misbruik van sy kind ter wille van 'n droom/ideaal) bly geluk/verandering/hoop hulle ontwyk**, want nie een van hulle planne realiseer nie./hoe langer hulle bly en werk, hoe minder is die sukses en hoe meer besef hulle dat hulle hulle omstandighede nie kan ontvlug nie; dat die werk en opofferinge tevergeefs was./Bv bl. 50: *La GUMA: ... mister Cavernelis. Jy maak geld om hierso yt te briek. Best of luck. Maar 'is 'n sterk tronk dié. Kyk, die tralies!*/Bl. 54: *MAUD: '' ... We've got to get the hell out of this township ... Right? ... Right? ... Só sê jou daddy ... vir jare al ... As if we can! As if we can! Fools! Bloody stupid fools! Jus' look at us now, kyk hou ... hoe humiliate julle vir ons!!!*
* **Cavernelis se geestelike ineenstorting** suggereer dat hy besef dat hulle deel is van 'n plek en omstandighede waarvan hulle nooit sal kan losbreek nie, want wanneer die konflik tussen Blanchie en Maud die toppunt van spanning veroorsaak, besef hy sy skuld aan Blanchie se uitgelewerdheid./kla sy gewete hom aan oor hy Blanchie laat misbruik het ter wille van 'n droom./Bv. bl. 54: *BLANCHIE: ... Shut up! Shut you up!(Sy kry Maud beet, pluk haar rond.) Shut up! Jy wil net so hierso yt, soes Daddy! So what do you talk?! ... CAVERNELIS: Blanchie ... Maudie ... En Cavernelis versteen, totaal geskok ...*
* **Cavernelis se selfmoord** beklemtoon die tema nl. dat mense wat vasgevang is in 'n politieke en/of sosiale beleid wat hulle degradeer tot werklose, arm, onderdrukte, identiteitlose, miskende mense nooit vry word nie./nooit hulle omstandighede omtsnap nie./ Bv bl. 54: *MAUD: '' ... We've got to get the hell out of this township ... Right? ... Right? ... Só sê jou daddy ... vir jare al ... As if we can! As if we can! Fools! Bloody stupid fools! Jus' look at us now, kyk hou ... hoe humiliate julle vir ons!!!*
* **Cavernelis beklemtoon die hopeloosheid van** ontsnapping uit hul slegte omstandighede, want die trein wat die Cavernelisse uit die township moes neem, is juis die middel wat alle hoop vernietig omdat Cavernelis onder die trein sterf./Bv. bl. 61: *''By die crossing, toe kom die trein ... toe stop ek, ek dink toe mister C gaan oek ... ek mien stop ...*
* **Cavernelis se optrede ondersteun die uitsiglose bestaan op die Kaapse Vlakte**, want hy hoop op 'n beter lewe buite die township, maar kan nie die verydeling van sy droom verwerk nie en uiteindelik pleeg hy selfmoord./Bv. bl. 61: *''By die crossing, toe kom die trein ... toe stop ek, ek dink toe mister C gaan oek ... ek mien stop ... Maar ... missies C ... ek skreeu vir hom, mister C! ... mister C!! ... en toe ... en toe ... Die trein ... die bicycle ... Mister C ... ek het niks gekan doen nie!!''*

Die kandidaat voorsien die opstel van 'n gepaste slot. **[25]**

**DRAMA - *MIS* – Reza de Wet**

**VRAAG 3.2 – OPSTELVRAAG**

Die mismotief is ’n duidelike motief in die drama.

Bespreek hierdie stelling in ’n opstel van 400–450 woorde. [25]

Die kandidaat voorsien die opstel van ’n gepaste inleiding, bv.

* Reeds in die titel van die drama is dit duidelik dat die leser/kyker met mis in een of ander betekenis gekonfronteer gaan word.
* **Die titel *Mis* kan ’n aanduiding wees dat iemand gemis/vermis gaan word**, soos wat die meisies op dieselfde datum die afgelope twee jaar weggeraak het/vermis is./Bl. 19: *Dit het alles twee jaar gelede begin. … Met Sannie Koen! … Eers het almal gedink sy het sommer weggeloop. … En presies ’n jaar later is dit toe Rienie Pieterse.*
* **Miem en Meisie verkoop die mis as ’n bron van inkomste,** want Gabriël kan nie finansieel vir die gesin sorg nie./Bl. 6: *So dertig perdemis en tien vark. ja, ons doen goed die maand.*
* **Die woord *mis* dui op bemesting wat gebruik word,** want die grond word met die mis bewerk./Bl. 6: *Vroeglente wil almal die grond bewerk.*
* **Miem en Meisie se lewe word deur mis gereël**, want hulle moet beskikbaar wees wanneer die besendings mis opgelaai word./Bl. 48: *Ek moet vroeg op. Die besending mis word sewe-uur gelaai.*
* **Die vroue voer ’n onaangename, mislike bestaan**, want die misreuk veroorsaak dat hul nie besoekers ontvang nie.
* ***Hul bestaan is nie higienies nie****, want die omgewing is vol vliee en brommers as gevolg* van die mis./Bl. 26: *Maar in die somer is dit baie erg. Die stank ... en die vieslike vlieë. Swerms vlieë. En brommers. Groot, blink brommers.*
* **Die mis waarmee Meisie daagliks moet werk, is ook vir haar tekenend dat haar jongmeisielewe verbygaan/is ook vir haar ’n teken dat sy die geleenthede wat ander meisie het, mis,** want sy kry nie geleentheid om haarself te versorg nie./mis die geleenthede wat ander jong meisies het./ Bl. 27: *Kos, slopemmer! Sakke! Eers was my hande sag. (Strek haar vingers uit) En nou, eelte op al my vingerpunte!*
* **Die woord *mis* kan ook op menslike ontlasting dui,** want Gabriël se slopemmer moet afkatrol word en buite uitgegooi word./Bl. 5: *Onthou tog die slopemmer! Dis al twee dae!*
* **Die slopemmer speel ’n rol in Meisie se besluit om saam met Konstabel te gaan**, want hulle kan gesels toe sy die slopemmer moet uitneem./Bl. 38: *Dankie. As dit vol is, is dit baie swaar. As jy een kant vat, dan vat ek die ander kant. … En as ons baie gesels, dan hoef ons nie die musiek te hoor nie.*
* **Die woord *mis* kan ook daarop dui dat die vroue leidrade mis/dit nie sien nie/** miskyk, want Miem en Gertie sien nie die ware kleure van Konstabel raak nie./Bl. 21: *maar dit val my op dat u u miskien blind staar teen die feite.*
* **Mis sluit by die godsdienstige begrip van die Heilige Mis (gebede en gesange) aan,** want die vroue bieg teenoor die Konstabel en lê hul diepste gevoelens bloot./Bl. 28: *Nou goed, ek sal vir u vertel en dan sal ek daarvan vergeet. Vir altyd en vir ewig.*
* **Die woord mis kan op die handeling van Konstabel dui wat met dié van ’n priester ooreenstem,** want Meisie kniel voor Konstabel asof hy ’n priester is wat iemand wil seën wanneer hy Meisie se gesig wil sien./Bl. 37: (*steek sy hand uit en raak aan haar) Goed so. Kniel nou. Hier. Reg voor my.*
* **Die godsdienstige betekenis van die mis (in die Heilige Mis) is teenwoordig in die aannemingsrokke** wat die meisies dra wanneer hulle verdwyn./Bl. 19: *Sy het geen tas gevat nie en sy is weg in haar aannemingsrok ... sonder skoene!*
* **Die woord *mis* kan daarop dui dat Miem haar man mis**, want hy bly al sewe jaar lank op die solder./Bl. 31: *Vir sewe jaar het ek hom nog nie met ’n oog gesien nie. (Tranerig) Dit is vir my ’n groot beproewing.*
* **Die mis veroorsaak dat Meisie nie vrye tyd het nie**, want die mis moet daagliks bewerk word./Bl. 27: *Ek kry my werk nooit klaar nie.*
* **Die mis veroorsaak dat Meisie vereensaam,** want daar is nie vriende wat vir haar wil kom kuier nie./Bl 26: *Ek ... het roosbome voor my venster geplant. (Stilte) En dis hoekom ... niemand wil kom kuier nie. Dit ruik so aaklig. En wie sou nou tee wou drink? Die vlieë het mis aan hulle pote.*
* **Die woord *mis* kan op verlange dui**, want die vroue verlang elkeen na iemand of iets soos Meisie wat na die sirkus verlang./Bl. 28: *Ek mag nie daaroor praat nie. Ek mag nie daaraan dink nie. Om te dink, is om te doen.*
* **Die daaglikse mis as bemesting in Meisie se lewe,** sluit aan by Meisie wat van haar omstandighede wil ontvlug en uiteindelik saam met die Konstabel weggaan./Bl. 51: *Sy dans na die agterdeur. Voordat sy oor die drumpel dans, staan sy stil en kyk* om *na die Konstabel.*

Die kandidaat voorsien die opstel van ’n gepaste slot, bv.

* Die titel van die drama is ’n metafoor vir die mis wat in die drama voorkom.

**[25]**